Enda Kenny

Enda Kenny (født 24. april 1951 i  Derrywash i Islandeady nær Castlebar i  grevskapet Mayo) er en irsk politiker for partiet Fine Gael. Han var Irlands statsminister (taoiseach) fra 9. mars 2011 til 14. juni 2017.

 Liv og virke 
 Bakgrunn
Enda Kenny er det tredje barn av fem av Mary Eithne (McGinley) og Henry Kenny. Han fikk på skole på St. Patrick's National School i Cornanool og på St. Gerald's College i Castlebar. Han fikk så på St Patrick's College of Education i Dublin, og kvalifiserte seg til lærer, og studerte også ved University College Galway. 

Karriere
Han arbeidet som folkeskolelærer i fire år før han slo seg på politikken.

Han ble i 1975 innvalgt som medlem av underhuset i Irlands parlament,Biografi , fra Oireachtas. da han stilte til suppleringsvalg etter sin avdøde far«Taoiseach surprised by tribute as he marks 38 years in the Dail», Independent.ie, 12. november 2013. som representerte samme parti i parlamentet fra 1954. Kenny representerte til 1997 valgkretsen Mayo West og deretter valgkretsen Mayo. 

Kenny var fra februar 1986 til mars 1987 statssekretær for utdanning og sysselsetting. Han var innpisker for Fine Geal fra 1992 til 1994, da han for første gang ble regjeringsmedlem. Fra desember 1994 til juni 1997 var han turist- og handelsminister i regjeringen til John Bruton. I 2002 ble Kenny valgt til partileder i Fine Gael. 

Etter valget i 2011, der Fine Gael ble største parti, dannet hans parti en koalisjonsregjering med Arbeiderpartiet og han ble statsminister.«Irish Republic swears in Enda Kenny as new leader», BBC News, 9. mars 2011.

Koalisjonspartiene kom svekket ut av valget 26. februar 2016 og Kenny erkjente at koalisjonsregjeringen ikke fikk fornyet flertall. Den 10. mars 2016 meddelte Kenny at han ville gå av som statsminister. Ettersom Dáil ikke klarte å velge en etterfølger, fortsatte han likevel som fungerende statsminister. Etter lange forhandlinger og en avtale med Fianna Fáil, som avsto fra å stemme, ble Kenny 6. mai 2016 valgt som taoiseach for en mindretallsregjering.«Enda Kenny elected as Taoiseach for second time», The Irish Times, 6. mai 2016. Lest 6. mai 2016.

Kenny trakk seg som partileder i mai 2017. Han ble i juni 2017 etterfulgt som taoiseach av Leo Varadkar.

 Referanser 

 Eksterne lenker 




Kategori:Irske politikere
Kategori:Personer fra County Mayo